-บรรยากาศ-
สิ่งแรกที่ทำให้ตื่นตาตื่นใจหลังจากกระโดดลงจากรถตู้คือ จานติ่มซำมากมายที่ตั้งอยู่บนตู้น้ำแข็ง กับซึ้งติ่มซำที่เรียงรายอยู่บนเตานึ่ง ภายในร้านเป็นร้านโล่งๆไม่ได้ตกแต่งอะไรมาก ค่อนข้างกว้างค่ะ น่าจะเป็นห้องประมาณ 2 - 3 ห้องติดกัน

-เมนู-
ติ่มซำ(ราคาเข่งละ 15 บาท) โจ๊ก บักกุ๊ดเต๋ ชา และกาแฟโบราณ

-อาหารที่สั่ง-
ตามสุภาษิตที่ว่าเข้าเมืองตาหลิ่วต้องหลิ่วตาตาม มาเมืองไต้ทั้งที ก็ต้องลองติ่มซำมื้อเช้ากันซักหน่อยค่ะ ประเดิมไปที่เช้าวันแรกของการท่องเที่ยวเลย ร้านนี้ได้รับคำแนะนำมาจากพี่คนขับรถตู้ค่ะ เลยทำให้ร้านที่คิดว่าจะไปตกอันดับไปก่อน T^T

ส่วนตัวรู้สึกว่า รสชาติติ่มซำแบบนี้น่าจะเหมือนกันทุกร้านค่ะ อาจจะต่างกันบ้างนิดหน่อยตรงน้ำที่ราด หลักๆของความต่างน่าจะเป็นบริการมากกว่าค่ะ

-บริการ-
ความแปลกของร้านติ่มซำที่นี่คือ ให้ลูกค้าเดินไปหยิบติ่มซำใส่ถาดได้เองเลย บอกเบอร์โต๊ะ เพื่อเข้าคิวรอนึ่งไว้ ทางร้านจะนึ่ง แล้วเสิร์ฟร้อนๆให้ตามคิวค่ะ

-การเดินทาง- 
ร้านตั้งอยู่บริเวณตรงข้ามตลาดศาลเจ้า ภายในตัวเมืองค่ะ เป็นร้านค่อนข้างท้องถิ่น น่าจะสามารถถามจากคนแถวนั้นได้ค่ะ

KiMCHi WaSaBi
21/11/2014